laion/Wikipedia-Exotic huggingface dataset:
তালিপাম

তালিপাম (বৈজ্ঞানিক নাম: Corypha taliera) পৃথিবীর বন্য পরিবেশ থেকে বিলুপ্ত উদ্ভিদ। এটি Arecaceae গোত্রের সদস্য। আকৃতিগত ভাবে তাল গাছ এর সাথে এর সাদৃশ্য আছে। তালিপাম জীবনে মাত্র একবার ফুল ও ফল দেয়। তারপর এর মৃত্যু ঘটে। এই প্রজাতির উদ্ভিদটি প্রথম আবিষ্কৃত হয় ১৯১৯ সনে। ব্রিটিশ অরণ্যতরু সন্ধানী উইলিয়াম রক্সবার্গ ভারতের পূর্বাঞ্চলে এই প্রজাতির গাছের সন্ধান পেয়েছিলেন। তিনি তখন এদের নাম দেন করিফা তালিয়েরা (Corypha taliera)। রক্সবার্গের নাম জুড়ে দিয়ে পরে এর বৈজ্ঞানিক নামকরণ করা হয় কারিফা তালিয়েরা রক্সবার্গ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত। ভারতের পশ্চিমবঙ্গের শান্তিনিকেতনের কাছে অবস্থিত তালিপাম গাছটি ১৯৭৯ সালে কেটে ফেলার পর ২০০১ সালে উদ্ভিদবিজ্ঞানিরা বাংলাদেশের ঢাকা বিশ্ববিদ্যালয় এলাকায় অবস্থিত তালিপামকে পৃথিবীর সর্বশেষ বন্য তালিপাম হিসেবে চিহ্নিত করেন। ১৮ অক্টোবর, ২০০৮-এ দৈনিক প্রথম আলো এক প্রতিবেদন করে যে ঢাকা বিশ্ববিদ্যালয়ের গাছটিতে ফুল আসার উপক্রম হয়েছে। উদ্ভিদবিজ্ঞানীদের মতে, ফুল আসার পরে ফল দিয়েই গাছটি মারা যায়। গাছটি ২০০৮ সালে ফুল ও ফল দিয়ে ২০১২ সালে মারা যায়। আইইউসিএন তালিপামকে বুনো দশায় সম্পূর্ণ বিলুপ্ত ঘোষণা করেছে। তবে মৃত্যুর আগে অনেক ফল উৎপাদন করায় সেগুলো থেকে পাওয়া যায় প্রায় ৩০০ চারা। ২০১০ সালে বিতরণ করা হয় ১২০টি চারা। এর মধ্যে ১০০ চারা বন বিভাগের মাধ্যমে দেশের বিভিন্ন প্রান্তে রোপণ করা হয়েছে। ঢাকা বিশ্ববিদ্যালয়ের বিভিন্ন স্থানে সাতটি, কুমিল্লা বিশ্ববিদ্যালয়ে সাতটি, রাজশাহী বিশ্ববিদ্যালয়ে দুটি, নর্থ সাউথ বিশ্ববিদ্যালয়ে দুটি,সরকারি কেসি কলেজ ঝিনাইদহে দুইটি, বেইলি রোডের সামাজিক বন বিভাগকে দুটি করে চারা দেওয়া হয়েছে। মিরপুর জাতীয় উদ্ভিদ উদ্যানে তালিপামের চারা লাগানো হয়েছে। চারা উৎপাদনে ঢাকা বিশ্ববিদ্যালয়ের সহ-উপাচার্যের বাসভবনের মালি জাহাঙ্গীর আলম বীজ রোপণ পদ্ধতিতে সক্ষম হওয়ায় গাছটি বিলুপ্তির হাত থেকে রক্ষা পেয়েছে। বাংলাদেশের সংরক্ষিত উদ্ভিদের তালিকা "শত বছরে আবার ফুটবে 'মরণফুল': Reports"। prothom-alo.com। অক্টোবর ০৫, ২০১৫। সংগ্রহের তারিখ অক্টোবর ০৫, ২০১৫।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৮ তালি পামের শেষ বংশধর. পৃথিবীর একমাত্র গাছটি ঢাকা বিশ্ববিদ্যালয়ে? মঞ্জরি এসেছে, ‘মরণ-ফুল’ ফুটলে চিরবিদায় নেবে তালি পাম[স্থায়ীভাবে অকার্যকর সংযোগ], by Anu Anwar, Daily Prothom Alo, October 18, 2008.
ছোস-ক্যি-দ্বাং-ফ্যুগ

ছোস-ক্যি-দ্বাং-ফ্যুগ (ওয়াইলি: chos kyi dbang phyug) (১২১২-১২৭০) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন। ছোস-ক্যি-দ্বাং-ফ্যুগ ১২১২ খ্রিষ্টাব্দে তিব্বতের ল্হো-ব্রাগ (ওয়াইলি: lho brag) নামক স্থানে জন্মগ্রহণ করেন। তার পিতার নাম ছিল স্পাং-স্তোন-গ্রুব-পা'ই-স্ন্যিং-পো (ওয়াইলি: spang ston grub pa'i snying po) এবং মাতার নাম ছিল দ্কার-গ্জা'-ম্গোন-স্ক্যিদ (ওয়াইলি: dkar gza' mgon skyid)। পিতার নিকট তিনি চিকিৎসাবিদ্যা, জ্যোতিষশাস্ত্র, বজ্রপাণি ও বজ্রকীলয় তন্ত্র সাধনা, মায়াজালতন্ত্র, যমান্তক ও হয়গ্রীব তন্ত্র সাধনা, অতিযোগ, মহামুদ্রা, ছেদ সাধনা, ঝি-ব্যেদ, নারো পার ছয় যোগ প্রভৃতি বিভিন্ন বিষয়ে অধ্যয়ন করেন। সতেরো বছর বয়সে ন্যাং-রাল-ন্যি-মা-'ওদ-জের নামক বিখ্যাত গ্তের-স্তোনের পুত্র ও অন্যতম শিষ্য নাম-ম্খা'-দ্পালের (ওয়াইলি: nam mkha' dpal) নিকট শিক্ষালাভ করেন। ছোস-ক্যি-দ্বাং-ফ্যুগ মাটিতে লুক্কায়িত আঠারোটি গ্রন্থ আবিষ্কার করেন। এর মধ্যে উল্লেখযোগ্য গ্রন্থগুলি হল ব্লা-মা-গ্সাং-'দুস (ওয়াইলি: bla ma gsang 'dus), গ্সাং-'দুস-ব্লা-মা'ই-থুগ্স-স্গ্রুব (ওয়াইলি: gsang 'dus bla ma'i thugs sgrub) এবং ব্কা'-ব্র্গ্যাদ-গ্সাং-বা-য়োংস-র্দ্জোগ্স (ওয়াইলি: bka' brgyad gsang ba yongs rdzogs)। তিনি ল্হা-লুং (ওয়াইলি: lha lung) বৌদ্ধবিহারে ব্সাম-'গ্রুব-ব্দে-বা-ছেন-পো ওয়াইলি: bsam 'grub bde ba chen po) নামক মন্দির স্থাপন করেন। তার ধর্মসঙ্গিনী ছিলেন জো-মো-স্মান-মো নামক অপর এক গ্তের-স্তোন এবং তার উল্লেখযোগ্য শিষ্য ছিলেন পে-মা-দ্বাং-ছেন (ওয়াইলি: pe ma dbang chen) ও গ্ন্যাল-ন্যি-মা-'ওদ-জের (ওয়াইলি: gnyal nyi ma 'od zer) নামক তার দুই পুত্র, ভা-রো-গ্ত্সুগ-'দ্জিন (ওয়াইলি: bha ro gtsug 'dzin) নামক এক নেওয়ারি অতিযোগ বিষয়ক পণ্ডিত, মি-ব্স্ক্যোদ-র্দো-র্জে (ওয়াইলি: mi bskyod rdo rje) প্রভৃতি। Leschly, Jakob (2007-08)। "Guru Chowang"। The Treasury of Lives: Biographies of Himalayan Religious Masters। সংগ্রহের তারিখ 2014-05-11।  এখানে তারিখের মান পরীক্ষা করুন: |তারিখ= (সাহায্য) Bradburn, Leslie 1995. Masters of the Nyingma Lineage. Cazadero: Dharma Publications, p. 136 ff. Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, p. 760 ff. Gyatso, Janet. 1993. “The Logic of legitimation in the Tibetan treasure tradition.” History of Religions 33, no. 2: 97-134.
আমনা শরীফ

আমনা শরীফ (জন্মঃ ১৬ জুলাই ১৯৮২) হলেন একজন ভারতীয় চলচ্চিত্র অভিনেত্রী যিনি মূলত হিন্দি টেলিভিশন ধারাবাহিক এবং বলিউড চলচ্চিত্রে অভিনয় করে থাকেন। তিনি ভারতীয় পিতা এবং ফার্সি বাহরাইনের মায়ের ঘরে মুম্বাই, মহারাষ্ট্র জন্মগ্রহণ করেন। তিনি বান্দ্রার সেন্ট এ্যানি'স উচ্চ বিদ্যালয়ে লেখাপড়া করেছেন। প্রায় ১ বছরের সম্পর্কের পরে আমনা ২০১৩ সালের ২৭ ডিসেম্বর তারিখে চলচ্চিত্র পরিবেশক-প্রযোজক অমিত কাপুরের সাথে বিয়ে করেন। শরীফ যখন ২য় বর্ষের ছাত্রী ছিলেন তখন বিভিন্ন ব্রান্ডের মডেল হিসেবে অফার পেয়েছিলেন; যেমন: ক্লোজ-আপ টুথপেষ্ট, বিটল মোবাইল ফোন, ইমামি কসমেটিক ক্রীম, ক্লিয়ারসিল স্কিন ক্রিম, নেসক্যাফ এবং আরও অনেক প্রসাধনী। এছাড়াও তিনি কুমার শানু এর ভিডিও এ্যালবাম "দিল কা আলম ম্যায় ক্যা বাতাও তুঝে", ফাল্গুনি পাঠক এর "ইয়ে কিসনে জাদু কিয়া", অভিজিতের "চালনি লাগা হ্যা হাওয়া", দালের মেহেন্দির "ইহ লে ১০০ রুপিয়া" এবং শায়েলের "নাচনা কমল তেরা" ইত্যাদি মিউজিক ভিডিওতে কাজ করেন। শরীফ দৈনিক ধারাবাহিক "কাহি তো হোগা" এ অভিনয়ের মাধ্যমে টেলিভিশনে পর্দায় আত্মপ্রকাশ করেন। ধারাবাহিকটি ব্যাপক জনপ্রিয়তা অর্জন করে এবং স্টার প্লাস এর সর্বকালের ধারাবাহিকের জগতে ১০টি জনপ্রিয় ধারাবাহিকের মধ্যে এটি ৫ স্থান দখল করে নেয়। আমনা শরীফ ২০০৯ সালের হিন্দি চলচ্চিত্র "আলু চাট" আফতাব শিবদাসিনির বিপরীতে অভিনয়ের মাধ্যমে বলিউডে আত্মপ্রকাশ করেন। একই বছরে তার পরবর্তী চলচ্চিত্র "আও উইশ কারে" একই নায়কের বিপরীতে অভিনয় করেন। তার সর্বশেষ চলচ্চিত্র হল শুভ মুখার্জী পরিচালতি "সকল পে মাত জা"। এছাড়াও তিনি "সুইট ড্রিমস", কঞ্জন ফ্যাশন জুয়েলারী, "গেম এন্ড জুয়েলারী ক্রিয়েশন", "ড্রেসলাইন" এবং "ভারত প্লাজা" ইত্যাদিতে ব্রান্ড দূত হিসেবে কাজ করছেন। ভারত প্রবেশদ্বার বলিউড প্রবেশদ্বার ভারতীয় চলচ্চিত্র অভিনেত্রীদের তালিকা "Aamna Sharif"। Whole Celebs Fact। ২০১৪-০৬-১৩। ২০১৬-০৯-১১ তারিখে মূল থেকে আর্কাইভ করা। সংগ্রহের তারিখ ২০১৬-০৯-১৩।  "Aamna Sharif, Amit Kapoor's Wedding: A Fashion Disaster"। Businessofcinema.com।  http://www.indiantelevision.org.in/interviews/y2k3/actor/aamnashariff.htm "Aamna Shariff"। FilmiBeat। ৭ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৫।  "Television actress Aamna Sharif ties the knot"।  "Inside Aamna Sharifs wedding reception"। NDTVMovies.com।  "TV Actor Aamna Sharif Ties the Knot"। The New Indian Express। ৬ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১১ মে ২০১৪।  উইকিমিডিয়া কমন্সে আমনা শরীফ সংক্রান্ত মিডিয়া রয়েছে। ইন্টারনেট মুভি ডেটাবেজে আমনা শরীফ (ইংরেজি) ওয়েব্যাক মেশিনে [https://web.archive.org/web/20130624081211/http://articles.timesofindia.indiatimes.com/keyword/aamna-sharif আর্কাইভকৃত ২৪ জুন ২০১৩ তারিখে Articles about Aamna Sharif on Times of India]
পাপুয়ান ধনেশ

পাপুয়ান ধনেশ (Rhyticeros plicatus), এছাড়াও যারা ব্লিথসের ধনেশ নামে পরিচিত হল একটা বড় আকারের ধনেশ যারা প্রধানত বিউসেরোটিডি পরিবারের অন্তর্ভুক্ত। এদের প্রধান বাসস্থান হল জঙ্গল ওয়ালাসিয়া এবং মেলানেশিয়া প্রভৃতি দেশে। এদের এলাকার নাম হল টক পেসিন কোকোমো। আগে এদের গণ ছিল অ্যাসিরোস। এদেরকে অনেক সময় প্লেন পাউচড ধনেশ (R. subruficollis), এবং কিছু কিছু সময় নারকোন্ডাম ধনেশ (R. narcondami) এবং পাতাঠুঁটি ধনেশ (R. undulatus) উপজাতি হিসেবে ধরা হয়। লম্বাউ এরা হয় ৯১ সেমি, পুরুষদের পালকের রঙ হয় সম্পূর্ণ কালো এবং মাথার রঙ হয় সোনালী-কমলা রঙের, এদের গলার রঙ হয় সাদা এবং লেজের রঙও হয় সাদা। চোখের পাতা হয় লালচে বাদামি রঙের, চোখের চারিদিকে থাকে ফ্যাকাশে নীল রঙের চামড়া। মগিলা ধনেশরা আকারে হয় ছোটো এবং এদের গলা ও লেজ হয় সাদা রঙের। পুরুষ এবং মহিলা উভয়েরই বড়ো আকারের ঠোঁট থাকে এবং সেই ঠোঁটের ওপরে থাকে শিরস্ত্রাণ। তরূণ মহিলা এবং পুরুষ উভয়েই দেখতে প্রাপ্তবয়স্ক পুরুষদের মতোন হয়। প্রাপ্তবয়স্কদের প্রায় ৮ টা ভাঁজ থাকে ওদের শিরস্ত্রাণে, এবং তা প্রধানত নির্ভর করে বয়সের ওপরে। কিন্তু তরূণ ধনেশদের এইসব থাকে না। ওড়ার সময় এদের ডানায় খুব আওয়াজ হয়, এরা উড়ে যাবার সময় একটা হুশ করে শব্দ হয় যা প্রধানত স্টীম ইঞ্জিনের কানের পাশ দিয়ে হুশ করে বেরিয়ে যাওয়ার আওয়াজের সাথে তুলনা করা হয়। এদের ডানার আওয়াজ ছাড়াও এদের ডাক অনেক দূর থেকে শোনা যায়। বিভিন্ন ধরনের উপজাতির বর্নণা এখানে দেওয়া হল: R. p. plicatus (ফর্স্টার, ১৭৮১) – মালুকু দ্বীপপুঞ্জ R. p. ruficollis (ভিয়েইল্লট, ১৮১৬) – নর্থ মালুকু এবং পশ্চিম পাপুয়া, পূর্বদিকের দক্ষিণ পার্বত্য অঞ্চলের প্রদেশ এবং সিম্ভু প্রদেশ, পাপুয়া নিউ গিনি R. p. jungei মায়র, ১৯৩৭ – পূর্ব নিউ গিনি, ফ্লাই নদী অঞ্চলের পসচিমে R. p. dampieri মায়র, ১৯৩৪ – বিস্মার্ক R. p. harterti মায়র, ১৯৩৪ – বোগেনভিল দ্বীপপুঞ্জ এবং বুকা দ্বীপপুঞ্জ R. p. mendanae হারট্রেট, ১৯২৪ – সলোমন দ্বীপপুঞ্জ চোয়েসেউল দ্বীপপুঞ্জ থেকে গুয়াদাল্কানাল এবং মালাইতা Majnep & Bulmer (1977): p.129, Coates (1985), Coates & Bishop (1997) Rasmussen (2000) Coates (1985): p.442 Coates (1985): p.444, Coates & Bishop (1997): p.148, Steadman (2006): pp.123,153,366-367 BirdLife International (2008). Aceros plicatus. 2008 IUCN Red List of Threatened Species. IUCN 2008. Retrieved on 31 May 2009. Coates, Brian J. (1985): The Birds of Papua New Guinea (Vol.1: Non-Passerines). Dove Publications, Alderley, Queensland, Australia. আইএসবিএন ০-৯৫৯০২৫৭-০-৭ Coates, Brian J. & Bishop, K. David (1997): A Guide to the Birds of Wallacea, Sulawesi, the Moluccas and Lesser Sunda Islands, Indonesia. Dove Publications, Alderley, Queensland, Australia. আইএসবিএন ০-৯৫৯০২৫৭-৩-১ Majnep, Ian Saem & Bulmer, Ralph (1977): Birds of my Kalam Country. Auckland University Press, Auckland, New Zealand. Rasmussen, Pamela C. (2000): A review of the taxonomy and status of the Plain-pouched Hornbill Aceros subruficollis. Forktail 16: 83-86. PDF fulltext Steadman, David William (2006): Extinction and Biogeography of Tropical Pacific Birds. University of Chicago Press. আইএসবিএন ০-২২৬-৭৭১৪২-৩ উইকিমিডিয়া কমন্সে পাপুয়ান ধনেশ সংক্রান্ত মিডিয়া রয়েছে। BirdLife Species Factsheet ওয়েব্যাক মেশিনে আর্কাইভকৃত ২৯ সেপ্টেম্বর ২০০৭ তারিখে
ইনিংস

ক্রিকেটে একটি দলের ইনিংস ততক্ষন পর্যন্ত চলতে থাকে যতক্ষন না বিপক্ষ দলের ১১ জনের মাঝে ১০ জন ব্যাটসম্যান আউট হয়ে যায় অথবা নট আউট ব্যাটসম্যানের জন্য কোন পার্টনার না থাকে অথবা খেলা চালিয়ে যাওয়া অসম্ভব হয় অথবা অন্য কিছু খেলার মাঝে বাধা হয়ে দাড়ায়, যেমনঃ অধিনায়ক কোন সঙ্গত কারণে ইনিংস ঘোষণা দেওয়া বা সম্পূর্ণ খেলার জন্য নির্ধারিত সময় অতিক্রান্ত হয়ে যাওয়া। প্রথম শ্রেণীর ক্রিকেটে এবং টেস্ট ক্রিকেটে, দুই দলই দুই ইনিংস করে খেলতে পারে। ওয়ানডেতে এবং ক্রিকেটের অন্যান্য সংক্ষিপ্ত ধরনের খেলায় প্রতি দল এক ইনিংস করে খেলে। প্রতিটি ইনিংস খেলার ধরন অনুযায়ী নির্দিষ্ট সংখ্যক ওভারে খেলা হয়। ওয়ানডে হয় ৫০ ওভারের, টি-২০ হয় ২০ ওভারের। ব্যক্তিগত ইনিংস সাধারনত ব্যাটসম্যান আউট না হওয়া পর্যন্ত বা দলের ইনিংস শেষ না হওয়া পর্যন্ত চলে। যদিও দুইজন ব্যাটসম্যান জুটি বেঁধে ব্যাট করে, কিন্তু তাদের সমন্বিত রানকে ইনিংস বলা যাবে না, এটা হল পার্টনারশিপ বা স্ট্যান্ড।
র্দো-র্জে-ব্রাগ-রিগ-'দ্জিন-ছেন-পো

র্দো-র্জে-ব্রাগ-রিগ-'দ্জিন-ছেন-পো (তিব্বতি: རྡོ་རྗེ་བྲག་རིག་འཛིན་ཆེན་པོ, ওয়াইলি: rdo rje brag rig 'dzin chen po) তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার সাম্মানিক উপাধি। র্দো-র্জে-ব্রাগ-রিগ-'দ্জিন-ছেন-পো কথাটির অর্থ র্দো-র্জে-ব্রাগ বৌদ্ধবিহারের বিদ্যাধর। বিখ্যাত গ্তের-স্তোন রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান ও তার পরবর্তী চিহ্নিত পুনর্জন্মরা এই উপাধির অধিকারী হন। ঙ্গাগ-গি-দ্বাং-পো নামক তৃতীয় র্দো-র্জে-ব্রাগ-রিগ-'দ্জিন-ছেন-পো মধ্য তিব্বতে র্দো-র্জে-ব্রাগ বৌদ্ধবিহার স্থাপন করলে এই উপাধিধারী লামারা ঐ বিহারের প্রধান হিসেবে নির্বাচিত হন। Boord, Martin (2013-05)। "The First Dorje Drak Rigdzin, Rigdzin Godemchen Ngodrub Gyeltsen"। The Treasury of Lives: Biographies of Himalayan Religious Masters। সংগ্রহের তারিখ 2014-05-11।  এখানে তারিখের মান পরীক্ষা করুন: |তারিখ= (সাহায্য) Chhosphel, Samten (2013-05)। "The Third Dorje Drak Rigdzin, Ngakgi Wangpo"। The Treasury of Lives: Biographies of Himalayan Religious Masters। সংগ্রহের তারিখ 2014-05-11।  এখানে তারিখের মান পরীক্ষা করুন: |তারিখ= (সাহায্য) Martin Boord: Der GTER-STON RIG-'DZIN RGOD-LDEM ratna.info – Ein Bericht über den Ursprung und die Entwicklung der Byang-gter- oder Nördlichen Schätze-Tradition (জার্মান) Alexander Berzin: Eine Kurze Geschichte des Klosters Dorje-Drag berzinarchives.com (জার্মান) Dorje Drag lineage rywiki.tsadra.org Dordrak Rigdzin Chenpo rywiki.tsadra.org Throneholders of Dorje Drak Monastery rigpawiki.org Chronology of Buddhism by Matthieu Ricard rywiki.tsadra.org Kurze Geschichte des Dzogchen berzinarchives.com (জার্মান)
ঙ্গাগ-গি-দ্বাং-পো (দ্ব্যর্থতা নিরসন)

ঙ্গাগ-গি-দ্বাং-পো (ফাগমোদ্রুপা রাজবংশ) - মধ্য তিব্বতের ফাগ-মো-গ্রু-পা রাজবংশের নবম রাজা ঙ্গাগ-গি-দ্বাং-পো (দোর্জে দ্রাক রিগদ্জিন ছেনপো) - তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় র্দো-র্জে-ব্রাগ-রিগ-'দ্জিন-ছেন-পো উপাধিধারি লামা এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ম্ঙ্গা'-রিস-পান-ছেন-পে-মা-দ্বাং-র্গ্যাল

ম্ঙ্গা'-রিস-পান-ছেন-পে-মা-দ্বাং-র্গ্যাল (তিব্বতি: མངའ་རིས་པཎ་ཆེན་པདྨ་དབང་རྒྱལ་, ওয়াইলি: mnga' ris paN chen pe ma dbang rgyal) (১৪৮৭-১৫৪২) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন। ম্ঙ্গা'-রিস-পান-ছেন-পে-মা-দ্বাং-র্গ্যাল ১৪৮৯ খ্রিষ্টাব্দে মুস্তাং রাজ্যে জন্মগ্রহণ করেন। তার পিতার নাম ছিল 'জাম-দ্ব্যাংস-রিন-ছেন-র্গ্যাল-ম্ত্শান (ওয়াইলি: 'jam dbyangs rin chen rgyal mtshan) এবং মাতার নাম ছিল খ্রোম-পা-র্গ্যান (ওয়াইলি: khrom pa rgyan)। তার সাতজন ভ্রাতার মধ্যে উল্লেখযোগ্য ছিলেন লেগ্স-ল্দান-র্দো-র্জে (ওয়াইলি: legs ldan rdo rje) যিনি রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান নামক প্রথম র্দো-র্জে-ব্রাগ-রিগ-'দ্জিন-ছেন-পোর পুনর্জন্ম রূপে চিহ্নিত হয়েছিলেন। পিতার নিকট হতে তিনি র্ন্যিং-মা ধর্মসপ্রদায়ের গুহ্যগর্ভতন্ত্র ও অতিযোগ তত্ত্বের চিত্তবর্গ শিক্ষা সম্বন্ধে এবং নোর-ব্স্তান-ব্জাং-পো (ওয়াইলি: nor bstan bzang po) নামক শিক্ষকের নিকট হতে বিনয় সম্বন্ধে শিক্ষালাভ করেন। একুশ বছর বয়সে 'জাম-দ্ব্যাংস-ছোস-স্ক্যোং (ওয়াইলি: 'jam dbyangs chos skyong) ও স্দোম-ব্র্ত্সোন-ত্শুল-খ্রিম্স-দ্পাল (ওয়াইলি: sdom brtson tshul khrims dpal) নামক দুই বৌদ্ধ সাধকের নিকট যমান্তক সাধন পদ্ধতি এবং তেইশ বছর বয়সে শেস-রাব-রিন-ছেন (ওয়াইলি: shes rab rin chen) নামক সা-স্ক্যা ধর্মসম্প্রদায়ের এক তিব্বতী অনুবাদকের নিকট মার্গফল সম্বন্ধে শিক্ষালাভ করেন। পঁচিশ বছর বয়সে ব্সাম-'গ্রুব-গ্লিং (ওয়াইলি: bsam 'grub gling) বৌদ্ধবিহারে ব্সোদ-নাম্স-ল্হুন-গ্রুব (ওয়াইলি: bsod nams lhun grub) নামক সা-স্ক্যা ধর্মসম্প্রদায়ের এক পন্ডিতের নিকট ভিক্ষুর শপথ গ্রহণ করেন। এরপর তিনি র্নাম-র্গ্যাল-দ্পাল-ব্জাং (ওয়াইলি: rnam rgyal dpal bzang) এবং 'জাম-দ্ব্যাংস-ব্লো-গ্রোস-দ্পাল-ম্গোন (ওয়াইলি: 'jam dbyangs blo gros dpal mgon) নামক দুই পন্ডিতের নিকত ব্যাকরণ ও তন্ত্র সম্বন্ধে অধ্যয়ন করেন। তিনি তার জ্যৈষ্ঠ ভ্রাতা লেগ্স-ল্দান-র্দো-র্জে তিব্বতের বিভিন্ন স্থানে যাত্রা করে বহু পন্ডিতের নিকট শিক্ষালাভ করেন। তারা দুইজনে মিলে ব্সাম-য়াস বৌদ্ধবিহারে থাকাকালীন এ-বাম-ল্চোগ-স্গার (ওয়াইলি: e waM lcog sgar) নামক একটি তান্ত্রিক সম্প্রদায়ের প্রতিষ্ঠা করেন। ম্ঙ্গা'-রিস-পান-ছেন-পে-মা-দ্বাং-র্গ্যাল ছেচল্লিশ বছর বয়সে ব্সাম-য়াস বৌদ্ধবিহারে একটি চতুর্মখ বৈরোচনের মূর্তির পেছন থেকে রিগ-'দ্জিন-য়োংস-'দুস (ওয়াইলি: rig 'dzin yongs 'dus) নামক একটি গ্রন্থ আবিষ্কার করেন। তার লেখা সর্বাপেক্ষা উল্লেখযোগ্য গ্রন্থ হল স্দোম-গ্সুম-র্নাম-পার-ঙ্গেস-পা (ওয়াইলি: sdom gsum rnam par nges pa)। Einhorn, Harry (2013-05)। "Ngari Paṇchen Pema Wanggyel"। The Treasury of Lives: Biographies of Himalayan Religious Masters। সংগ্রহের তারিখ 2014-05-12।  এখানে তারিখের মান পরীক্ষা করুন: |তারিখ= (সাহায্য) Dudjom Rinpoche Jikdrel Yeshe Dorje. 1991. "Ngari Paṇcen Pema Wangyel." Trans. Gyurme Dorje and Matthew Kapstein. In The Nyingma School of Tibetan Buddhism, pp. 805–808. Boston: Wisdom Publications. Jamgon Kongtrul Lodro Taye. 2011. "Padma Wangyal Dorje." Trans. Yeshe Gyamtso. In The Hundred Tertons, pp. 229–32. Woodstock: Ktd Publications. Yangthang Tulku Rinpoche. 1996. Introduction to Ascertaining the Three Vows. By Ngari Panchen Pema Wangyi Gyalpo, pp. xv-xviii. Boston: Wisdom Publications.
শার্লক (টেলিভিশন ধারাবাহিক)

শার্লক (ইংরেজি:Sherlock) একটি ব্রিটিশ টেলিভিশন ক্রাইম ড্রামা। বিখ্যাত লেখক আর্থার কোনান ডয়েলের গোয়েন্দা চরিত্র শার্লক হোমসের গল্পের আবহে নির্মাণ করা হয়েছে এই টিভি সিরিজটি। স্টেভেন মোফাট ও মার্ক গেটিস এই সিরিজটি নির্মাণ করেছেন। যেখানে শার্লক হোমস চরিত্রে অভিনয় করেছেন বেনেডিক্ট কাম্বারব্যাচ, ডক্টর ওয়াটসন হিসেবে মার্টিন ফ্রিম্যান। এরই মধ্যে সিরিজটির ১৩টি পর্ব ধারণ এবং সম্প্রচার করা হয়েছে। ২০১০ সালে সিরিজটির প্রথম পর্ব প্রচারিত হয়। ২০১২ ও ২০১৪ সালে সিরিজটির ২য় ও ৩য় মৌসুম প্রচারিত হয়। ২০১৬ সালের ১ জানুয়ারি একটি বিশেষ পর্ব প্রচারিত হয়। ২০১৭ সালে সিরিজটির ৪র্থ মৌসুম প্রচারিত হয়। সিরিজটি প্রধানত বর্তমান সময়কে কেন্দ্র করেই রচিত তবে "দ্য অ্যাবোমিনেবল ব্রাইড" নামে প্রচারিত বিশেষ পর্বটি চরিত্রদের ভিক্টোরীয় সময়কালকে কেন্দ্র করে আবর্তিত একটি কল্পনা। শার্লক সিরিজটি পৃথিবীর বিভিন্ন অঞ্চলের টেলিভিশনে প্রচার করা হয়। সিরিজটির ব্যাপারে সমালোচকরা ইতিবাচক মন্তব্য করেছেন। সিরিজটি বাফটা, এমি, গোল্ডেন গ্লোবসহ আরো কিছু পুরস্কারের জন্য মনোনীত হয়েছে এবং বেশ কিছু বিভাগে পুস্কার অর্জনও করেছে। শার্লক সিরিজে শার্লক হোমস (বেনেডিক্ট কাম্বারব্যাচ) একজন "পরামর্শদাতা গোয়েন্দা" যে বর্তমানে লন্ডনে বিভিন্ন রহস্য সমাধান করে। তার ফ্ল্যাটমেট এবং বন্ধু ডাক্তার জন ওয়াটসন (মার্টিন ফ্রিম্যান) তার সহকারী। জন সাম্প্রতিক সময়ে আফগানিস্তানে কর্মরত রয়াল আর্মির মেডিক্যাল বাহিনী থেকে অবসর নিয়েছে। মেট্রোপলিটন পুলিশ সার্ভিসের গোয়েন্দা ইন্সপেক্টর গ্রেগ লেস্ট্রাড (রুপার্ট গ্রেভস) প্রথমে শার্লকের ব্যাপারে সন্দিহান থাকলেও ক্রমে তার অস্বাভাবিক বুদ্ধিমত্তা এবং পর্যবেক্ষণের ক্ষমতায় বিস্মিত হয় এবং তার মূল্য বুঝতে পারে। জনের ব্লগ এর কারণে শার্লক অচিরেই একজন তারকাতে পরিণত হয়। সাধারণ জনগণ এবং সময়ে সময়ে ব্রিটিশ সরকারও বিভিন্ন সমস্যায় তার শরণাপন্ন হয়। সিরিজটিতে বিভিন্ন অপরাধীর সাথে শার্লককে জড়াতে দেখা যায়। কিন্তু শার্লক এবং জিম মরিয়ার্টির দ্বৈরথ একটি মূল বৈশিষ্ট্য। সেইন্ট বার্টস হসপিটালের প্যাথলজিস্ট মলি হুপার (লুইজ ব্রীলি) প্রায়ই শার্লককে বিভিন্ন কেসে সাহায্য করে। অন্যান্য চরিত্রে আছে শার্লক এবং জনের বাড়িওয়ালি মিসেস হাডসন (উনা স্টাবস)। Jones, Paul - Sherlock season 3 is most watched BBC drama series for over a decade. An average of almost 12 million people tuned in for the third series of the detective drama on BBC1 Radio Times, 22 January 2014 Sherlock in five languages - BBC Worldwide Showcase - YouTube
আরবোরেটুম নর

আরবোরেটুম নর (সুইডীয়: Arboretum Norr) বা উত্তর আরবোরেটুম সুইডেনের উমিয়া শহর থেকে প্রায় ৮ কিলোমিটার পশ্চিমে অবস্থিত বাগবোলে প্রাসাদের একটি আরবোরেটুম। আরবোরেটুম নর ২০ একর জায়াগার ওপর গড়ে উঠেছে। এই বিশাল অঞ্চলে প্রায় ২৮০ প্রজাতির ১৬০০ ধরনের গাছ আছে। এগুলো ১৯৮১ সাল হতে লাগানো হয়েছে। এগুলো মূলন স্ক্যান্ডিনেভিয়ার দেশগুলোর চারাগাছ। এর প্রধান তিনটি উদ্দেশ্যর একটি হল কোন কোন প্রজাতির গুল্ম ও বৃক্ষ চরম আবহাওয়াসম্পন্ন উত্তর স্ক্যান্ডিনেভিয়ারর উত্তর অক্ষাংশে অভিযোজিত হয়ে টিকে থাকতে পারে। পার্কের মাঝের প্রাসাদটি বাণিজ্যিক কেন্দ্র যা ঊনবিংশ শতাব্দির উপড়ে পড়া গাছগুলোকে করাতকলের জন্য কাজে লাগায়। আরবোরেটুমের অন্য দুটো উদ্দেশ্য হল বৃক্ষ ও গুল্ম সম্পর্কে গবেষণা (ডেনড্রোলজি) চালিয়ে যাওয়া এবং বাগবোলে গ্রামের কাছে একটি পর্যটক আকর্ষণ কেন্দ্র সৃষ্টি করা। ১৯৭৫ সালে উমিয়া বিশ্ববিদ্যালয় ও উমিয়ার সুইডীয় কৃষিবিজ্ঞান বিশ্ববিদ্যালয়-এর সাথে একত্রে আরবোরেটুম নর প্রতিষ্ঠিত হয়। বর্তমানে একটি ফাউন্ডেশন কর্তৃক আরবোরেটুম চলছে এবং বিভিন্ন মিউনিসিপ্যালিট, কোম্পানি এবং প্রতিষ্ঠান এরজন্য আর্থিক অবদান রাখছে। এটি উমিয়ার উত্তর কৃষিবিজ্ঞান বিভাগাধীন সুইডেন কৃষি বিশ্ববিদ্যালয় কর্তৃক পরিচালিত হয়। প্রাসাদকে ঘিরে উমিয়া নদীর তীরবর্তী প্রায় এক মাইল দীর্ঘ এই পার্ক। বাগবোলে প্রাসাদ পৃথক বাণিজ্য হিসেবে পরিচালিত হওয়া ছাড়াও একটি সম্মেলন কেন্দ্র এবং রেস্তঁরা হিসেবেও পরিচালিত হয়। উরে নদীর উত্তর তীরে এটি অবস্থিত (র্যাপিড থেকে) ২০১৪ সালে পার্কটি চারটি শিল্প প্রতিষ্ঠানের একটি হিসেবে স্বীকৃতি পায় যেগুলো "ফোর্টফ্লাইটনিঙ্গার" ("আন্দোলন") এর অংশ হিসেবে নকশা করা হয়েছিল। এই প্রজেক্টটি তিনজন শিল্পীর মাধ্যমে পরিচালিত হয় যারা শিল্পের সাথে প্রকৃতির সম্পর্ক ঘটাতে চেয়েছিলেন। ২০১৪ সালে উমিয়াকে ইউরোপের সাংস্কৃতিক রাজধানী করায় এটি আর্থিক বৃত্তি লাভ করে। Welcome to the Arboretum North!, arboretun-norr.se, retrieved 7 May 2014 "7 Aboretum Norr"। Digital Umeå। ৩১ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৪ মে ২০১৪।  Arboretum North ওয়েব্যাক মেশিনে আর্কাইভকৃত ৫ মে ২০১৪ তারিখে, umea.se, retrieved 7 May 2014 Art project combines art and nature ওয়েব্যাক মেশিনে আর্কাইভকৃত ৮ মে ২০১৪ তারিখে, Umea2014, retrieved 7 May 2014
ডলবেনস পার্ক

ডলবেনস পার্ক (সুইডীয়: Döbelns park) উমিয়া, সুইডেনের কেন্দ্রে অবস্থিত একটি পার্ক। ১৮৬৫ সালে সৃষ্ট এই পার্কটিই উমিয়ার প্রথম পার্ক। এর নামকরণ করা হয় জেনারেল জর্জ কার্ল ভন ডলবেন-এর নামানুসারে এবং ১৮৬৭ সালে তার সৌধ এখানে গড়ে ওঠে। ১৮৬৫ সালে পার্কের কাজ শুরু হয় এবং তারা ইংরেজ-ধরনের বাগান গড়ে তোলার সিদ্ধান্ত গ্রহণ করেন। পার্কটি ওস্ট্রা কিরকোগাটান, স্টোরগাটান এবং স্ট্যান্ডগাটান প্রভৃতি প্রদেশসমূহের মাঝে অবস্থিত। পার্কের নাম প্রথমে দেয়া হয়েছিল স্ট্যাডসরাগাটান, কিন্তু ১৮৬৭ সালে সৌধটি গড়ে তোলার পর এর নাম হয় ডলবেনস পার্ক। ১৮৮৮ সালের মারাত্মক অগ্নিকাণ্ড, পার্কটির সিংহভাগকেই ধ্বংস করে দেয় এবং অনেক গুল্ম ও বৃক্ষ মারাত্মকভাবে ক্ষতিগ্রস্ত হয়। তবে সৌধের কোনপ্রকার ক্ষতি হয়নি। ১৮৯৭ সালে পার্কটির বড় ধরনের পুনর্গঠন করা হয়। "Fakta Döbelns park"। Umeå Municipality। ৭ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২ মে ২০১৪।  Darwin Porter, Danforth Prince। "Frommer's Sweden"। books.google.com। সংগ্রহের তারিখ ৩ মে ২০১৪।  উইকিমিডিয়া কমন্সে ডলবেনস পার্ক সংক্রান্ত মিডিয়া রয়েছে।
ভ্যানোর্টসপার্কেন, উমিয়া

ভ্যানোর্টসপার্কেন (সুইডীয়: Vänortsparken, Umeå) বা যমজ শহরের পার্ক, উমিয়া, ভ্যাস্টারবটেন প্রদেশ, সুইডেনের কেন্দ্রে অবস্থিত একটি পার্ক। ১৮৫৮ সালে এই পার্কটি ১৮৫১ সালে প্রতিষ্ঠিত উমিয়া গার্ডেন সোসাইটির চেষ্টায় নির্মিত হয়। ১৮৮৮ সালের ভয়াবহ অগ্নিকাণ্ড পার্কটিকে ধ্বংস করে দেয়। ১৯৮৫ সালে বড় ধরনের পুনর্গঠনের পর একে আবারও নির্মাণ করা হয় এবং এটি বর্তমান রূপ লাভ করে। ঐ সময়ে এর পূর্ব ও উত্তরদিকে একটি মনুষ্য-নির্মিত ঝর্ণা পার্কটির সহজাত সবুজের সাথে যুক্ত করা হয়েছিল। এটি মূলত উমিয়ার ছয়টি যমজ শহরের প্রতি উৎসর্গকৃত। এই স্থানগুলো হস্তনির্মিত অংশ দিয়ে তৈরি যার এক-একটি ডেনমার্কের হেলসিঙ্গার, ফিনল্যান্ডের ভাসা, রাশিয়ার পেট্রীজাভোদস্ক, নরওয়ের হারস্টাড, জার্মানির উয়র্টজবার্গ এবং কানাডার সাস্কাটোনকে প্রতিফলিত করে। শিল্পী অ্যান্টে ডালস্টেট-এর টেলাস ভাস্কর্যটি একটি গ্লোবে ছয়টি যমজ শহর চিহ্নিত অবস্থার প্রতিচ্ছবি। এটিও ১৯৮৫ সালে গড়ে ওঠে এবং পার্কটির যমজ শহরের থিমটিকেই ফুটিয়ে তোলে। পার্কের এই অঞ্চলটি নরওয়ে ম্যাপেলের লাইন দ্বারা ঘেরাও করা। অন্যান্য গাছের প্রজাতি হল ইন্টার এলিয়া সুইস পাইন, মাউন্টেন পাইন, আলপাইন কুর‍্যান্ট, ইউরোপীয় অ্যাশ এবং হর্স-চেসনাট। এখানে একটি অর্ন্যাস বির্খ (বেতুলা পেন্ডুলা 'ডালেকার্লিকা') যা সুইডীয় জাতীয় বৃক্ষও রয়েছে। এটি ১৯৮৫ সালে রোপণ করা হয়। এই অঞ্চলের পুরাতন নাম হল কির্কটোর্গেট (গীর্জা বর্গ) এবং স্কোলপার্কেন (বিদ্যালয় পার্ক)। ভ্যানোর্টসপার্কেন সম্পর্কিত ফ্যাক্টসমূহ (সুইডীয়)